S-202/2010

Mál þetta, sem dómtekið var 12. maí sl., er höfðað með ákæru útgefinni af ríkislögreglustjóra 19. mars sl., á hendur E-kk-þgf S-kk-þgf, kt. 000000-0000, Langholtsvegi 31, Reykjavík, fyrir meiri háttar brot gegn skatta- og bókhaldslögum framin í sjálfstæðri atvinnustarfsemi ákærða með því að hafa:

1. Eigi staðið skil á virðisaukaskattskýrslum vegna uppgjörstímabila áranna 2006 og 2007, en með því var vanframtalin skattskyld velta vegna sömu tímabila samtals að fjárhæð kr. 26.520.996, og hafa eigi staðið ríkissjóði skil á virðisaukaskatti sem innheimtur var í starfseminni árin 2006 og 2007, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 6.320.587, sem sundurliðast sem hér greinir:

2. Eigi staðið skil á skattframtali sínu gjaldaárið 2008 vegna tekjuársins 2007 og þannig ekki talið fram til skatts tekjur sínar af eigin atvinnustarfsemi sem skattskyldar eru samkvæmt 1. tölulið A-liðar 7. gr. laga um tekjuskatt nr. 90/2003, sbr. einnig 19. og 21. gr. laga nr. 41/1995 um tekjustofna sveitarfélaga, og með þessu komið sér undan greiðslu tekjuskatts og útsvars samtals að fjárhæð kr. 4.995.401, sem sundurliðast sem hér greinir:

Vangreiddur tekjuskattur gjaldaárið 2008:

Rekstrartekjur skv. rannsókn: kr. 22.739.985

Rekstrargjöld: kr. -3.373.549

Tekjuskattsstofn: kr. 19.366.436

Áætlaður tekjuskattsstofn ásamt álagi: kr. -5.405.000

Vantalinn tekjuskattsstofn: kr. 13.961.436

Vangreiddur tekjuskattur, tekjuskattsprósenta 22,75% kr. 3.176.226

Vangreitt útsvar, útsvarsprósenta 13,03% kr. 1.819.175

Vangreiddur tekjuskattur og útsvar samtals: kr. 4.995.401

3. Látið undir höfuð leggjast að færa lögboðið bókhald og varðveita bókhaldsgögn í sjálfstæðri atvinnustarfsemi sinni vegna rekstraráranna 2006 og 2007.

Framangreind brot ákærða samkvæmt 1. og 2. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005 að því er varðar 1. tölulið ákæru.

b) 2. mgr. 109. gr. laga um tekjuskatt nr. 90/2003 og 2. mgr. 22. gr. laga nr. 4/1995 um tekjustofna sveitarfélaga að því er varðar 2. tölulið ákæru.

Framangreind brot ákærða samkvæmt 3. tölulið teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

c) 1. og 2. tölul. 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar sem lög leyfa.

Sannað er með skýlausri játningu ákærða fyrir dómi og með öðrum gögnum málsins að ákærði hefur gerst sekur um þá háttsemi sem í ákæru greinir. Brot ákærða varða við þau lagaákvæði sem í ákæru greinir.

Ákærði er fæddur í maí 1964. Sakaferill hans hefur ekki áhrif á refsingu. Ákærði hefur játað brot sitt greiðlega og er það virt honum til málsbóta. Ákærði er sakfelldur fyrir að standa ekki skil á virðisaukaskattskýrslum og skattframtali, að hafa ekki staðið skil á virðisaukaskatti sem innheimtur var í atvinnustarfsemi hans og komið sér undan greiðslu tekjuskatts og útsvars. Jafnframt fyrir að láta undir höfuð leggjast að færa lögboðið bókhald og varðveita bókhaldsgögn á því tímabili sem um ræðir. Telst brot ákærða stórfellt. Þykir refsing ákærða hæfilega ákveðin fangelsi í 8 mánuði, en rétt þykir að fresta fullnustu refsingarinnar og falli hún niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga.

Samkvæmt 1. mgr. 40. gr. laga um virðisaukaskatt og 2. mgr. 109. gr. laga um tekjuskatt verður ákærða jafnframt gerð sektarrefsing. Þar sem um stórfellt brot var að ræða þykir ekki fært að miða við fésektarlágmark samkvæmt framgreindum ákvæðum, heldur verður miðað við þrefalda fjárhæð vanskila, sbr. dóm Hæstaréttar Íslands í máli nr. 475/2005. Verður ákærði samkvæmt þessu dæmdur til að greiða 33.948.000 króna sekt til ríkissjóðs innan fjögurra vikna frá birtingu dóms þessa, en sæti ella fangelsi í 6 mánuði.

Af hálfu ákæruvaldsins flutti málið E-kvk-nf R-kvk-nf A-kvk-nf, fulltrúi ríkislögreglustjóra.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf S-kk-nf, sæti fangelsi í 8 mánuði, en fresta skal fullnustu refsingarinnar og falli hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Ákærði greiði 33.948.000 króna sekt til ríkissjóðs og komi 6 mánaða fangelsi í stað sektarinnar verði hún ekki greidd innan fjögurra vikna frá birtingu dóms þessa.

R-kvk-nf H-kvk-nf